PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 02.07.1999

Nr.42


A V I Z 

asupra proiectului de Lege pentru aprobarea Ordonanţei 

de urgenţă a Guvernului nr.10/1999 pentru prorogarea  

termenului prevăzut la Art.II, alin.1 din Ordonanţa Guvernului 

nr.1/1999 pentru modificarea Ordonanţei de urgenţă a Guvernului nr.82/1997 privind regimul accizelor şi al altor impozite  indirecte. 



Cu adresa nr.42 din 24 iunie 1999, Comisia juridică, de disciplină şi imunităţi a fost sesizată, în vederea reexaminării, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.10/1999 pentru prorogarea termenului prevăzut la Art.II, alin.1 din Ordonanţa Guvernului nr.1/1999 pentru modificarea Ordonanţei de urgenţă a Guvernului nr.82/1997 privind regimul accizelor şi al altor impozite  indirecte, înregistrat sub nr.511/XVIII/11 din 24 iunie 1999. 



Cu ocazia reexaminării, în şedinţa din 2 iulie 1999, membrii comisiei au constatat următoarele: 

· proiectul de lege a fost dezbătut şi avizat favorabil la data de 03 martie 1999, întocmindu-se avizul nr.42/03.03.1999; 

-     în şedinţa din 15 iunie 1999, Senatul a respins acest proiect de lege, reţinându-se că modificările propuse în Ordonanţa de urgenţă a Guvernului nr.10/1999 pentru prorogarea termenului prevăzut la Art.II, alin.1 din Ordonanţa Guvernului nr.1/1999 pentru modificarea Ordonanţei de urgenţă a Guvernului nr.82/1997 privind regimul accizelor şi al altor impozite  indirecte, au fost preluate şi examinate ca amendamente la dezbaterea  proiectului de Lege pentru aprobarea Ordonanţei de urgenţă a Guvernului nr.50/1998 pentru modificarea şi completarea Ordonanţei de urgenţă nr.82/1997 privind regimul accizelor şi al altor impozite indirecte, în vederea evitării adoptării  mai multor legi cu aceeaşi problematică la perioade apropiate de timp;

· prin raportul asupra rezultatelor Comisiei de mediere la proiectul de lege mai sus menţionat, s-a propus  la pct.23 din raport, prin art.IV1 (text nou introdus de Senat), abrogarea Ordonanţei de urgenţă a Guvernului nr.10/1999 pentru prorogarea termenului prevăzut la Art.II, alin.1 din Ordonanţa Guvernului nr.1/1999 pentru modificarea Ordonanţei de urgenţă a Guvernului nr.82/1997 privind regimul accizelor şi al altor impozite  indirecte, avându-se în vedere considerentele menţionate în raportul Comisiei pentru buget, finanţe, şi bănci a Senatului, sesizată în fond. 

                   Faţă de aceste precizări, în urma reexaminării, membrii comisiei au hotărât, în unanimitate, respingerea proiectului de Lege pentru aprobarea Ordonanţei de urgenţă a Guvernului nr.10/1999 pentru prorogarea termenului prevăzut la Art.II, alin.1 din Ordonanţa Guvernului nr.1/1999 pentru modificarea Ordonanţei de urgenţă a Guvernului nr.82/1997 privind regimul accizelor şi al altor impozite  indirecte. 

În raport de obiectul şi conţinutul său, proiectul de lege face parte din categoria legilor ordinare. 

PREŞEDINTE,                                SECRETAR, 

Emil Teodor Popescu                 Nicolae Grădinaru 

Red.Rânja Sorin 

      consilier

